Potrubie najprv skontrolujeme inšpekčnou kamerou a zistíme, ktoré miesta si vyžadujú frézovanie. Identifikujeme hrubé nánosy na stenách potrubia alebo predmety v jeho strede. Vložíme dnu robotickú frézu s integrovanou kamerou, ktorá obsahuje funkciu samočistenia. Polohu frézy a prekážok v rúrach detailne sledujeme na farebnom displeji na riadiacej jednotke. Frézu ovládame diaľkovo a postupne odstránime všetko, čo obmedzuje plnohodnotný prietok.
Pomocou kamery so sondou vizuálne zameriame a povrchovo vytýčime miesto poruchy. Kamerovou hlavou a zabudovaným laserovým zameriavačom určíme priemer opravovaného potrubia. Vyrátame, koľko materiálu potrebujeme – výstuhovú sklolaminátovú textíliu alebo plsť impregnujeme vytvrdzovacou epoxidovou živicou.
Túto hmotu naformátujeme na sanačný vzduchový vak, ktorý pomocou ťažného zariadenia a pod dohľadom inšpekčnej kamery zavedieme na miesta deformácie. Keď overíme presné miesto inštalácie, sanačný vak nafúkneme pomocou vzduchového agregátu a počkáme na vytvrdenie, ktoré trvá 1 až 5 hodín.